กรมศุลกากรขอWTO3เดือนแก้นำเข้าบุหรี่
กรมศุลฯ ขอ 3 เดือน แก้ปัญหาแจ้งต้นทุนนำเข้าบุหรี่ต่ำกว่าความเป็นจริง
28 พ.ค. 2555

กรมศุลฯ ขอ 3 เดือน แก้ปัญหาแจ้งต้นทุนนำเข้าบุหรี่ต่ำกว่าความเป็นจริง 
นายสมชาย พูลสวัสดิ์ อธิบดีกรมศุลกากร กล่าวว่า กรมศุลกากรได้ทำหนังสือถึงองค์การการค้าโลก (WTO) ขอขยายเวลาการแก้ไขปัญหาการนำเข้าบุหรี่สำแดงราคาต่ำของบริษัท ฟิลิปมอร์ริส ประเทศฟิลิปปินส์ ออกไปอีก 3 เดือน หลังจากก่อนหน้านี้ WTO ตัดสินว่ากรมศุลกากรไม่ปฏิบัติตามระเบียบการค้าโลก ไม่ยอมรับราคาสำแดงตามราคาแกตต์ในการนำเข้าบุหรี่ของบริษัท ฟิลิปมอร์ริส และให้ดำเนินการแก้ไขให้ถูกต้อง จากเดิมที่ต้องดำเนินการให้เสร็จภายในเดือนนี้
อธิบดีกรมศุลกากร กล่าวว่า กรมศุลกากรต้องดำเนิน 2 เรื่องสำคัญ เรื่องแรก คือ การตั้งคณะกรรมการอิสระขึ้นมาพิจารณาอุทธรณ์การถอนเงินประกัน ภาษีของบริษัท ฟิลิปมอร์ริส ประเทศฟิลิปปินส์ ประมาณ 600700 ล้านบาท จากที่ก่อนหน้าที่มีข้อพิพาท ทางกรมศุลกากรได้ให้บริษัทวางเงินประกันภาษีส่วนที่ขาดไว้ ซึ่งการตั้งคณะกรรมการนี้ดำเนินการแล้ว
สำหรับอีกเรื่องที่ต้องดำเนินการ ได้แก่ การกำหนดราคาต้นทุนของการผลิตบุหรี่ที่แท้จริง ยังไม่สามารถหาข้อยุติได้ เนื่องจากมีผลกับการกำหนดราคาสำแดงนำเข้า ที่ผ่านมาบริษัทสำแดงบุหรี่นำเข้าที่มีปัญหาซองละ 89 บาท ที่กรมศุลกากรเห็นว่าต่ำไป
นอกจากนี้ ในการประเมินราคาใหม่ทางบริษัทผู้นำเข้าบุหรี่ได้นำค่าเงินที่ต้องวางเงินประกันไปคิดเป็นต้นทุนของการผลิตบุหรี่สูง มีกำไรน้อย ส่งผลทำให้ราคาสำแดงของบุหรี่ต่ำลงไปอีก ทำให้กรมศุลกากรไปดำเนินการเก็บข้อมูลเพื่อหาข้อยุติในเรื่องนี้อีกครั้ง
นายสมชาย กล่าวว่า คาดว่าหลังจากแก้ปัญหาเรื่องนี้ได้ จะไม่มีปัญหาเรื่องการนำบุหรี่เข้าแจ้งราคาต่ำอีก โดยบุหรี่ที่นำเข้ามามีปัญหาประมาณ 380 ใบขนเป็นเงินภาษีที่มีปัญหาให้วางประกันเพิ่ม 600-700 ล้านบาท
แหล่งข่าวกระทรวงการคลัง กล่าวว่า ที่ผ่านมากรมสรรพสามิตเสนอให้รัฐบาลแก้ไขกฎหมายเ้ก็บภาษีบุหรี่ต่างประเทศจากราคาสำแดงนำเข้่า หรือ ซีไอเอฟ มาเป็นราคาขายปลีก เพื่อป้องกันปัญหาการสำแดงราคาต่ำเกินจริง เสียภาษีน้อยสินค้าเป็นจริง แต่ล่าสุดรัฐบาลชุดปัจจุบันไม่มีนโยบายที่จะปรับเปลี่ยนภาษีใดๆ ทั้งสิ้่น